Document ID: /roh_data/filtered/fineweb-2-filterrobots_roh.jsonl.gz/515

En il hotel Kulm sco era suenter en l’hotel Laudinella eran preschentas radund 250 persunas. Ins ha dentant vesì che las opiniuns èn per gronda part fatgas. Surtut tar l’infurmaziun dals promoturs na han ins udì paucas dumondas, i ha dà nagina discussiun. Anticipadamain, tar ils adversaris dal project «Serletta Süd» hai da dapli discussiuns, la saira era pli dinamica.
Arguments èn restads ils medems
Arguments per ni cunter il project han ins udì nagins novs. Per ils adversaris è l'hotel in coloss, bler massa grond che piglia tut la vista e destruescha uschè il caracter dal lieu.
Per ils promoturs ed iniziants dal project è cler - quai è ina nova schanza per San Murezzan, per la regiun. In hotel da sanadad avra novas portas, porscha plazzas da lavur da tut onn e dat surtut era a la clinica Gut la schanza da restar a San Murezzan.
La clinica Gut tschertga dapi 13 onns in lieu per ina nova clinica.